wickkiey/tamil-wikipedia-markdown huggingface dataset:
# ஸ்ரீ பெனுசில நரசிம்ம வனவிலங்கு சரணாலயம்


**ஸ்ரீ பெனுசில நரசிம்ம வனவிலங்கு சரணாலயம்** என்பது தென்னிந்தியாவில் ஆந்திர மாநிலம் நெல்லூர் மாவட்டத்தில் உள்ள பாதுகாக்கப்பட்ட பகுதி ஆகும். இதன் பரப்பளவு 1030.85 &nbsp;km² ஆகும். இது தனித்துவமான, அருகிய வன வகைகளைக் கொண்டுள்ள பகுதியாகும்.  

## நிலவியல்
ஸ்ரீ பெனுசில நரசிம்ம வனவிலங்கு சரணாலயம் ஆந்திராவின் நெல்லூர் மாவட்டத்தில் அமைந்துள்ளது. இது 1030.85 சதுர கிலோமீட்டர் பரப்பளவை உள்ளடக்கியது. ஆந்திர மாநில வனத்துறையால் பாதுகாக்கப்படும் பகுதியாகும். இது தனித்துவமான மற்றும் அருகிய வன வகைகளைக் கொண்டுள்ளது. வறண்ட பசுமையான காடுகள் இங்குள்ளன. இந்த வனவிலங்கு சரணாலயம் மலைப்பாங்கான சரிவுகள், படரும் காடுகள் நிறைந்த மலைகள் மற்றும் பள்ளத்தாக்குகளால் ஆனது.  

## தாவரங்கள்
பசுமைமாறா காடு காணப்படும் இச்சரணாலயத்தில் அகேசியா, கேசியாசு, புங்கை, கரிஸ்ஸா மரங்கள் காணப்படுகின்றன.  

## விலங்குகள்
பெரும் பூனை, புள்ளிமான், நீலான், நாற்கொம்பு மான், தேன் கரடி, குள்ள நரி, காட்டுப்பன்றி, ஏராளமான ஊர்வன மற்றும் பறவை இனங்கள் இந்த வனவிலங்கு சரணாலயத்தில் காணப்படுகின்றன.
# சல்கான் புதைபடிவ பூங்கா


**சல்கான் புதைபடிவ பூங்கா** (*Salkhan Fossils Park*), அதிகாரப்பூர்வமாக **சோன்பத்ரா புதைபடிவ பூங்கா** என்று அழைக்கப்படுகிறது. இது இந்தியாவின் உத்தரப்பிரதேசத்தில் உள்ள ஒரு புதைபடிவ பூங்காவாகும். இது சோன்பத்ரா மாவட்டத்தில் மாநில நெடுஞ்சாலை 5Aஇல் ரோபர்ட்சுகஞ்சிலிருந்து 12 கி.மீ. தொலைவில் சால்கன் கிராமத்திற்கு அருகில் உள்ளது. இப்பூங்காவில் கிட்டத்தட்ட 1400 மில்லியன் ஆண்டுகள் பழமையானவை என்று மதிப்பிடப்பட்ட புதைபடிவங்கள் உள்ளன. கைமூர் வனவிலங்கு சரகத்தில் சுமார் 25 ஹெக்டேர் பரப்பளவில் அமைந்துள்ள இந்தப் பூங்காவில் உள்ள கற்பாறைகளில் புதைபடிவங்கள் வளையங்களாகக் காணப்படுகின்றன.  

## நிலவியல்
சோன்பத்ரா புதைபடிவ பூங்காவில் காணப்படுவன அல்கா மற்றும் இசுட்ரோமாடோலைட் வகை புதைபடிவங்கள் ஆகும். கைமூர் வனவிலங்கு சரணாலயத்தை ஒட்டியுள்ள கைமூர் மலைத்தொடரில் சுமார் 25 ஹெக்டேர் பரப்பளவில் இந்த பூங்கா பரவியுள்ளது. இது மாநில வனத்துறையின் அதிகார வரம்பிற்குள் வருகிறது.  

## வளர்ச்சி மற்றும் ஆராய்ச்சி
1930களிலிருந்து சேகரிக்கப்பட்ட புதைப்படிவங்கள் இன்றைய பூங்கா பகுதியில் காணப்படுகிறது. இதனை புவியியலாளர்கள் நன்கு அறிந்திருக்கிறார்கள். ஆடென் (1933), மாத்தூர் (1958 மற்றும் 1965), மற்றும் பேராசிரியர் எஸ். குமார் (1980–81) ஆகியோர் இப்பகுதியில் ஆராய்ச்சி மேற்கொண்டவர்கள். *23 ஆகஸ்ட் 2001 அன்று, இந்தி செய்தித்தாள் இந்துஸ்தானுக்கு* பத்திரிகையாளர் விஜய் சங்கர் சதுர்வேதி எழுதிய கட்டுரையில் இந்த பூங்கா குறித்த செய்தி இடம்பெற்றது. ஆகஸ்ட் 8, 2002 அன்று மாவட்ட நீதவான் பகவன் சங்கர் இதனைப் புதைபடிவ பூங்காவாக முறையாகத் திறந்துவைத்தார்.  

இந்தியா மற்றும் வெளிநாடுகளைச் சேர்ந்த 42 பிரதிநிதிகள் பங்கேற்ற பன்னாட்டுப் பயிற்சிப் பட்டறை 2002 டிசம்பரில் ஏற்பாடு செய்யப்பட்டது. இதில் கலந்துகொண்ட கனடிய புவியியலாளர் எச்.ஜே. ஹாஃப்மேன் புதைபடிவங்களால் ஈர்க்கப்பட்டு, இதுபோன்ற "அழகான மற்றும் தெளிவான புதைபடிவங்களை" உலகில் வேறு எங்கும் காண இயலாது என்று குறிப்பிட்டார். 2004 ஆம் ஆண்டில், ஆராய்ச்சியாளர் முகுந்த் சர்மா இப்பகுதியில் மேலும் ஆராய்ந்தார்.  

2013ஆம் ஆண்டில், சால்கன் புதைபடிவ பூங்காவின் வளர்ச்சிக்காக 12.5 மில்லியனை மாநில அரசு ஒதுக்கியது.  

## அனுகல்
சோன்பத்ராவிற்கு அருகில் உள்ள விமான நிலையம் பாபேட்பூரில் உள்ளது. இது ரோபர்ட்சுகஞ்சிலிருந்து 110 கி.மீ. தொலைவில் வாரணாசி மாவட்டத்தில் உள்ளது.  

அருகிலுள்ள தொடருந்து நிலையம் ரோபர்ட்சுகஞ்சி ஆகும். இது தில்லி-ஹவுரா இரயில் பாதையில் சுன்னார் தொடருந்து நிலைய இரயில்வே பாதையில் இணைப்பு நிலையமாக உள்ளது.  

சாலைமார்க்கமாக பயணம் செய்வதாயின், சோன்பத்ரா நன்கு இலக்னோ, அலகாபாத், வாரணாசி, மிர்சாபூருடன் 24 மணி நேரப் பேருந்து சேவையின் மூலம் இணைக்கப்பட்டுள்ளது.
# கோட்டூர் மலை



**கோட்டூர் மலை** (*Kotturmalai*) என்பது இந்தியாவின், தமிழ்நாட்டின், தருமபுரி மாவட்டம், பென்னாகரம் ஊராட்சி ஒன்றியம், வட்டுவனஅள்ளி ஊராட்சிக்கு உட்பட்ட ஒரு மலை கிராமம் ஆகும்.  

## அமைவிடம்
இந்த ஊரானது பென்னாகரத்தில் இருந்து 10 கிலோமீட்டர் தொலைவிலும், மாவட்டத்தின் தலைநகரான தருமபுரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 312 கிலோமீட்டர் தொலைவிலும் உள்ளது.  

## பிற தகவல்கள்
இந்த மலை கிராமமானது மலையடிவாரத்தில் இருந்து ஏழு கிலோ மீட்டர் தொலைவில் உள்ளது. இந்த மலைக் கிராமத்துக்குச் செல்ல சாலை வசதி கியைது. அதனால் ஏழு கிலோமீட்டர் நடந்தே செல்லவேண்டியுள்ளது. இதனால் தேர்தலின்போது இந்த மலை கிராமத்துக்கு வாக்குப் பதிவு யந்திரங்கள் கழுதை மேல் பொதி ஏற்றப்பட்டு கொண்டு செல்வது வழக்கம். இந்த கிராமத்தில் 2021 ஆண்டு காலகட்டத்தில் 329 வாக்காளர்கள் இருந்தனர். தங்களுக்கு சாலை வசதி ஏற்பட்டுத்தித் தரவேண்டி இக்கிராம மக்கள் பல்லாண்டுகளாக கோரிவருகின்றனர். இக்கோரிக்கையை வலியுறுத்தி பலமுறை தேர்தல் புறக்கணிப்பில் ஈடுபடுவதாக அறிவித்தபோதெல்லாம், இவர்களை அதிகாரிகள் சமாதானப்படுத்தி வாக்களிக்க வைத்தர். ஆனால் இவர்களது கோரிக்கை மட்டும் நிறைவேற்றப்படவில்லை. இதனால் 2021 தமிழ்நாடு சட்டமன்றத் தேர்தலில் முழுமையாக தேர்தலைப் புறக்கணித்து வாக்களிக்கவில்லை.  

## மேற்கோள்
# தி. சத்தியமூர்த்தி

**முனைவர் தி. சத்தியமூர்த்தி** (**Dr T. Satyamurthi**) (பிறப்பு:1946) தமிழ்நாட்டின் புகழ்பெற்ற கோயில் நகரமான சிதம்பரம் நகரைச் சேர்ந்தவர். அவரது தந்தை தியாகராஜன், ஒரு சுதந்திரப் போராளியாக இருந்ததால், நூற்பு உட்பட பல சுதேசி கைவினைப் பயிற்சிகளில் சத்தியமுர்த்திக்கு பயிற்சி அளித்தார். குரு சிதம்பரம் நடேசா சாஸ்திரிகளின்ன் கீழ் பாரம்பரிய முறைகளில் யஜூர் வேத மந்திரத்தை கற்றார். இயற்பியலில் இளங்கலைப் பட்டம் பெற்ற பிறகு அண்ணாமலைப் பல்கலைக்கழகத்தில் சமஸ்கிருத இலக்கியத்தில் முதுகலை பட்டம் பெற்றார். டாக்டர் சி.வி.வெங்கடேசனின் வழிகாட்டுதலின் கீழ் பண்டைய தர்ம சாத்திரங்களில் அவர் தனது ஆராய்ச்சியைத் தொடர்ந்தார். மேலும் இவர் முனைவர் பட்டத்திற்கான *முன் புராணகால இலக்கியங்களில் தர்மத்தின் கருத்து பரிணாமம்* என்பது குறித்து இந்தியத் தொல்லியகத்தில் தனது ஆய்வறிக்கையை சமர்ப்பித்தார். மேலும் இந்தியத் தொல்லியல் ஆய்வகத்தில் டாக்டர் சிவராமமூர்த்தி மற்றும் கே. வி. சௌந்தரராஜன் ஆகியோரின் கீழ் படிமவியல் (iconography) மற்றும் கலை ஆகியவற்றில் பயிற்சி பெற்றார். 1970-ஆம் ஆண்டில் இந்தியத் தொல்பொருள் ஆய்வகத்தின் கீழ் உள்ள அருங்காட்சியகக் கிளையில் பாதுகாப்பாளராக நியமிக்கப்பட்டார்.  

இவர் தில்லி செங்கோட்டை, கஜுராஹோ, ஹளேபீடு, புராணா கிலா மற்றும் பத்மநாபுரம் அருங்காட்சியகங்களை சீரமைத்தார். இந்தியத் தொல்லியல் ஆய்வகத்தில் தொல்பொருள் ஆய்வாளராக பதவி உயர்வு பெற்ற சத்தியமூர்த்தி, வதோதரா, புவனேஸ்வர், திருச்சூர் மற்றும் சென்னை வட்டங்களில் தனது திறனை பதிவு செய்தார். அயல் பணியியல் இவர் இயக்குநராக கேரள அரசின் தொல்பொருள் துறையை மறுசீரமைத்தார். அவர் இந்தியத் தொல்லியல் ஆய்வகத்தின் கண்காணிப்பாளர் பதவியில் இருந்த போது பங்கேற்ற தொல்பொருள் அகழ்வாராய்ச்சிகளில் குறிப்பிடத்தக்கது, மதுராவில் உள்ள கிருஷ்ண ஜென்மபூமி, புராணா கிலா மற்றும் அயோத்தி ஆகியவை குறிப்பிடத்தக்கவை ஆதிச்சநல்லூர் தொல்லியல் களம் மற்றும் சாளுவன்குப்பம் ஆகும்.  

இவர் சென்னை வட்ட இந்தியத் தொல்லியல் ஆய்வகத்தின் கண்காணிப்பாளராக இருந்த போது ஆதிச்சநல்லூர் தொல்லியல் கள்த்தில் 2004 - 2005 ஆண்டுகளில் அகழாய்வுப் பணி மேற்கொண்டார். 600 சதுர மீட்டர் பரப்பளவிற்குள் நடத்தப்பட்ட இந்த ஆய்வின்போது, 178 முதுமக்கள் தாழிகள் தோண்டி எடுக்கப்பட்டன. பல பானைகளில் மடக்கிவைக்கப்பட்ட நிலையில் புதைக்கப்பட்ட மனிதர்களின் முழு எலும்புக்கூடுகள் கிடைத்தன. இந்த ஆய்வை நடத்திய தி. சத்யமூர்த்தி அடுத்த ஆண்டே பணி ஓய்வு பெற்றுவிட, ஆதிச்சநல்லூர் அகழாய்வு தொடர்பான அறிக்கை எழுதப்படாமலேயே இருந்தது.  

இந்தியத் தொல்லியல் ஆய்வகத்தின் கண்காணிப்பாளர் பதவியிலிருந்து ஓய்வு பெற்ற பிறகு சத்தியமூர்த்தி, தஞ்சாவூர் பெரிய கோயிலின் இருண்ட அறைகளின் சோழ சுவரோவியங்களை மின்னணு முறையில் ஆவணப்படுத்தினார். மேலும் சிதம்பரம் நடராஜர் கோயிலின் கட்டிடக்கலை உட்பட ஐந்து நூல்களை எழுதியுள்ளார். இவர் இலங்கை அரசின் அழைப்பின் பேரில், மாதோட்டம் எனும் ஊரில் இடிந்து விழுந்த திருக்கேதீச்சரம் கோவிலை மீண்டும் கட்டியெழுப்ப திட்டம் தீட்டி வழங்கினார்.
# எர்ர மட்டி திப்பலு


**எர்ர மட்டி திப்பலு** (*Erra Matti Dibbalu*) என்றும் **செம்மணல் மலை** என்றும் அழைக்கப்படுவது தேசிய புவி-பாரம்பரிய நினைவுச்சின்னம் ஆகும். இது ஆந்திரப் பிரதேசத்தின் விசாகப்பட்டினம் நகரின் புறநகரில் அமைந்துள்ளது. இது வங்காள விரிகுடாவிற்கு மிக அருகில் அமைந்துள்ளது. விசாகப்பட்டினத்தில் உள்ள பல பாரம்பரிய தளங்களில் இதுவும் ஒன்றாகும்.  

## பார்வை
இந்த எர்ர மட்டி திப்பலு என்பது விசாகப்பட்டினத்தின் இயற்கை சொத்து ஆகும். இது 12000 ஆண்டுகள் பழமைவாய்ந்த இடமாகும். சுமார் 40 அடி உயரச் சிவப்பு மணல் மேடுகள் பல காணப்படுகின்றன. இந்த தளங்களைப் புவி-பாரம்பரிய தள நிலையை அடைய இந்திய புவியியல் ஆய்வு மையம் உதவியது. 2014ஆம் ஆண்டு தேசிய புவி பாரம்பரிய இடமாகவும் 2016ஆம் ஆண்டு மாநில அரசின் பாதுகாக்கப்பட்ட பகுதியாகவும் இப்பகுதி ஆனது.
# கென்னத் ஆர். ஏ. கென்னடி

**கென்னத் ஆர். ஏ. கென்னடி** (**Kenneth Adrian Raine Kennedy**) (26 சூன் 1930 – 23 ஏப்ரல் 2014) கலிபோர்னியா பல்கலைக்கழகம் (பெர்க்லி)யில் மானிடவியல் துறையில் பட்டம் பெற்றவர். கோர்னெல் பல்கலைக்கழகத்தில் மானிடவியல், சூழலியல், பரிணாமம் போன்ற துறைகளில் வருகை தரும் பேராசிரியராக இருந்தார். இவர் தடவியல் மானிடவியல் மற்றும் மானிட எலும்புக் கூடுகளை ஆய்வதில் விருப்பமாக இருந்தார். மேலும் இவர் ஆதிச்சநல்லூர் தொல்லியல் களத்தில் கண்டெடுக்கப்பட்ட முதுமக்கள் தாழிகளில் இருந்த மனித எலும்புக் கூடுகளை ஆய்வு செய்துள்ளார். இவர் டெக்கான் முதுகலை கல்லூரி மற்றும் ஆய்வு நிறுவனத்துடன் அதிகம் தொடர்பு கொண்டிருந்தார்.  

## வெளியீட்ட நூல்கள்
- 2003, Palaeoanthropology-South Asia. In: Encyclopedia of Modern Asia. D. Levinson and K. Christensen, eds. pp.&nbsp;448–452. New York: Charles Schribner's Sons.
- 2000, God-Apes and Fossil Men: Palaeoanthropology of South Asia Ann Arbor: University of Michigan Press.
- 2002 Kennedy, K. A. R., V. N. Misra, J. R. Lukacs, S. C. Tiwari, and V. S. Wakankar. Skeletal Biology of the Human Remains from the Mesolithic and Palaeolithic Levels of Bhimbetka Rockshelters of Madhya Pradesh, India. Pune: Indian Society for Prehistoric and Quaternary Studies.
- 2002 Kennedy, K. A. R. Trials in Court: The Forensic Anthropologist Takes the Stand. In: Hard Evidence: Case Studies in Forensic Anthropology. D. W. Steadman, ed. pp.&nbsp;77–86. Upper Saddle River, New Jersey: Prentice-Hall.
- 1998, Kennedy, K. A. R. and A. A. Elgart. South Asia: India and Sri Lanka. Hominid Remains: An Update. 8:95. R. Orban and P. Semal, eds. Brussels: Anthropologie et Prehistoire, Institut Royal des Sciences Naturelles de Belgique.
- 
- 1984. *“A Reassessment of the Theories of Racial Origins of the People of the Indus Valley Civilization from Recent Anthropological Data.”* In Studies in the Archaeology and Palaeoanthropology of South Asia (99-107).
- 1995. *“Have Aryans been identified in the prehistoric skeletal record from South Asia?”*, in George Erdosy, ed.: The Indo-Aryans of Ancient South Asia, p.&nbsp;49-54.
# காட்சில்லா விஸ். காங்



**காட்சில்லா விஸ். காங்** (Godzilla vs. Kong) என்பது 2021 ஆம் ஆண்டு வெளியான அமெரிக்க நாட்டு திரைப்படம் ஆகும். இந்த திரைப்படம் 'காட்சில்லா' திரைப்படத் தொடர்களின் 36 வது படமும் 'காங்' திரைப்படத் தொடர்களின் 12 வது படமும் ஆகும். ஆடம் விங்கார்ட் என்பவர் இயக்கும் இந்த திரைப்படத்தில் அலெக்சாண்டர் ஸ்கார்ஸ்கார்ட், மில்லி பாபி பிரவுன், ரெபேக்கா ஹால், பிரையன் டைரி கேன்றி, ஷுன் ஒகுரி, ஈசா கோன்சலஸ், ஜூலியன் டெனிசன், லான்ஸ் ரெட்டிக், கைல் சாண்ட்லர் மற்றும் டெமியோன் பிச்சிர் போன்ற பலர் நடித்துள்ளார்கள்.  

இந்த படம் பொதுவாக விமர்சகர்களிடமிருந்து நேர்மறையான விமர்சனங்களை பெற்று பாராட்டினாலும் திரைக்கதை மற்றும் மனித கதாபாத்திரங்கள் மீது எதிர்மறையான விமர்சனங்கள் விமர்சிக்கப்பட்டது. இப்படம் 24 மார்ச் 2021 ஆம் ஆண்டு வெளியாகி 390.4 மில்லியன் டாலர்கள் வசூலித்தது. இது 2021 ஆம் ஆண்டில் அதிக வசூல் செய்த மூன்றாவது படமாக அமைந்தது.  

## கதை சுருக்கம்
இப்படத்தின் கதை இஸ்கல் தீவில் ராட்ச 'காங்' என்ற குரங்கை பாதுகாத்து வரும் ஒரு குழு. அந்த குழுவில் இருக்கும் ஒரு காட்டுவாசி பெண்ணை தத்து எடுத்து வளர்ந்துவரும் காங். அவளுடன் சைகை மொழியில் பேசிவருகின்றது. அத்துடன் அவளின் கட்டளைகளைக்கு மட்டும் அடிபணிகின்றது. ஒரு நிறுவனத்தின் தூண்டுதலில் ஹோலோ எர்த் என்னும் ராட்ச மிருகங்கள் வாழும் இடத்திற்கு காங்-யை அழைத்து செல்கின்றனர். கடல் வழியாக அந்தாட்டிக்காவுக்கு செல்லும் இந்த குழு, இடையில் காட்சில்லா என்ற மிருகத்தால் காங் மற்றும் அந்த குழுவினர் தாக்க படுகின்றனர்.  

நடுக்கடலில் இந்த இரண்டு மிருகங்களுக்கும் இடையே கடுமையான சண்டை நிகழ்கிறது. ஆனால் கடலில் வாழும் காட்சில்லா, காங்-யை எளிதாக விழ்த்துகிறது. பின் குழு ஒரு வழியாக காங்-யை ஹோலோ எர்த்திற்கு அழைத்து செல்கின்றனர். அங்கு காங் தனது முன்னோர்கள் வாழ்ந்த இருப்பிடத்தை கண்டுபிடித்து, மகிழ்ச்சியை உள்ளது. அச்சமயம் காங்குக்கு உதவுவதாக கூறி ஏமாற்றி சூழ்ச்சி செய்து, இந்த காட்சில்லா, காங் போன்ற ராட்சச மிருகங்களை அழிக்கும் நோக்கத்தில் உள்ள அந்த நிறுவனத்திற்கும் காங் பாதுகாவலர்களுக்கும் இடையே சண்டை நடக்கிறது.  

பின் காட்சில்லா காங்கை யுத்தத்திற்கு அழைக்க பின் இந்த இரண்டு மிருகங்களும் மோதி கொள்கின்றனர். ஆனால் எதிர்பாராத விதமாக இயந்திரத்தால் உருவாக்கப்பட்ட ஒரு ராட்சச மிருகம் வந்து காட்சில்லாவை தாக்குகின்றது. பின் காங் உதவியில் அந்த இயந்திர மெச்சகாட்சில்லாவை இருவரும் இணைந்து அழிக்கின்றனர்.
# ஏரிமலை



**ஏரிமலை** (*Erimalai*) என்பது இந்தியாவின், தமிழ்நாட்டின், தருமபுரி மாவட்டம், பென்னாகரம் ஊராட்சி ஒன்றியம், வட்டுவனஅள்ளி ஊராட்சிக்கு உட்பட்ட ஒரு மலை கிராமம் ஆகும்.  

## அமைவிடம்
இந்த ஊரானது பென்னாகரத்தில் இருந்து 10 கிலோமீட்டர் தொலைவிலும், மாவட்டத்தின் தலைநகரான தருமபுரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 312 கிலோமீட்டர் தொலைவிலும் உள்ளது.  

## பிற தகவல்கள்
இந்த மலைக் கிராமமானது கடல் மட்டத்தில் இருந்து சுமார் 1100 அடி உயரத்தில் உள்ளது. மலையடிவாரத்தில் இருந்து ஏழு கிலோ மீட்டர் தொலைவில் இந்த ஊர் உள்ளது. இந்த ஊரில் சுமார் 150 இருளர் இன மக்கள் வாழ்ந்து வருகின்றனர். இந்த மலைக் கிராமத்துக்குச் செல்ல சாலை வசதி கிடையாது. அதனால் அடிவாரத்தில் இருந்து நடந்தேதான் செல்லவேண்டும். தேர்தலின்போது இந்த மலை கிராமத்துக்கு வாக்குப் பதிவு இயந்திரங்கள் கழுதை மேல் பொதி ஏற்றப்பட்டு கொண்டு செல்வது வழக்கம். சாலை வசதி உள்ளிட்ட வசதிகளை ஏற்பட்டுத்தித் தரவேண்டி இக்கிராம மக்கள் பல்லாண்டுகளாக கோரிவருகின்றனர். இக்கோரிக்கையை வலியுறுத்தி 2021 தமிழ்நாடு சட்டமன்றத் தேர்தலில் முழுமையாக தேர்தலைப் புறக்கணிப்பதாக என முடிவெடுத்தனர். அதிகாரிகள் இவர்களை சமாதானப்படுத்திய நிலையில் நான்கரை மணி நேர தாமத்திற்குப் பிறகு வாக்குப்பதிவு தொடங்கியது.  

## மேற்கோள்
# ஆஷா தேவி ஆர்யநாயகம்


**ஆஷா தேவி ஆர்யநாயகம்** (*Asha Devi Aryanayakam*) லாகூரைச் சேர்ந்த ஓர் இந்தியச் சுதந்திரப் போராட்ட வீராங்கனையாவார். 1901 முதல் 1972 வரையிலான காலப் பகுதியில் இவர் வாழ்ந்தார். கல்வியாளராகவும், காந்தியவாதியாகவும் ஆஷா தேவி செயற்பட்டார். மகாத்மா காந்தியின் சேவாகிராமம் மற்றும் வினோபா பாவேவின் பூதான இயக்கம் ஆகியவற்றுடன் ஆஷா நெருக்கமாக தொடர்பு கொண்டிருந்தார்.  
## வாழ்க்கைக் குறிப்பு
முந்தைய பிரித்தானிய இந்தியாவில் 1901 ஆம் ஆண்டு லாகூரில் ஆஷா தேவி பிறந்தார். பேராசிரியரான பானி பூசண் ஆதிகாரி மற்றும் சர்ஜுபாலா தேவி ஆகியோர் இவரது பெற்றோர்களாவர். ஆஷா தனது குழந்தைப் பருவத்தை லாகூரிலும் பின்னர் பனாரசிலும் கழித்தார். தனது பள்ளிப்படிப்பு மற்றும் கல்லூரி படிப்புகளை வீட்டிலிருந்தபடியே கற்றார். எம்.ஏ. முதுகலைப் பட்டம் பெற்ற பின்னர் பனாரசு மகளிர் கல்லூரியில் ஆசிரிய உறுப்பினராக சேர்ந்தார். பின்னர், சாந்திநிகேதனில் சிறுமிகளைப் பார்த்துக் கொள்ளும் பொறுப்பை ஆஷா ஏற்றுக்கொண்டார். அங்கு ரவீந்திரநாத் தாகூரின் தனிச் செயலாளராக பணியாற்றிய இலங்கையைச் சேர்ந்த ஈ.ஆர். டபிள்யூ. ஆர்யநாயகத்தை சந்தித்து திருமணம் செய்து கொண்டார். இவ்விருது பெற்ற முதல் நபர் என்ற சிறப்பும் இவருக்கு கிடைத்தது. ஆஷா தேவி ஆரண்யகம் மகாத்மா காந்தி தொடர்புடைய இரண்டு நூல்களை எழுதி வெளியிட்டுள்ளார்.  

ஆஷா 1972 ஆம் ஆண்டு காலமானார்.
# தேசிய புவியியல் நினைவுச்சின்னங்கள்

**தேசிய புவியியல் நினைவுச்சின்னங்கள்** (*National Geological Monuments of India*) என்பது தேசிய முக்கியத்துவம் வாய்ந்த பாரம்பரிய புவியியல் பகுதிகள் ஆகும், இப்பகுதிகள் குறித்து இந்திய அரசின் இந்திய புவியியல் ஆய்வு மையம் அறிவிக்கும். தேசிய புவியியல் நினைவுச் சின்னங்களாக அறிவிக்கப்படும் இப்பகுதிகளைப் பராமரித்து, பாதுகாத்து, ஊக்குவித்து புவிசார் சுற்றுலாவை மேம்படுத்துவது இதன் நோக்கமாகும்.  

## பட்டியல்
இந்தியாவின் 34 அறிவிக்கப்பட்ட தேசிய புவியியல் பாரம்பரிய நினைவுச்சின்ன தளங்கள் உள்ளன. இந்த தளங்களைப் பாதுகாக்கத் தேவையான நடவடிக்கைகளை மேற்கொள்ள ஜி. எஸ். ஐ அல்லது அந்தந்த மாநில அரசுகளின் பொறுப்பாகும்.  
|-  
|34  
|சாவார் காரீயம்-துத்தநாகம் பூங்கா  
|சாவார்  
|உதய்பூர் மாவட்டம்  
|ராஜஸ்தான்  
|}
# அர்ச்சனா சோரெங்

**அர்ச்சனா சோரெங்** (*Archana Soreng*) என்பார் சுற்றுச்சூழல் ஆர்வலர் ஆவார். இவர் இந்தியாவின் ஒடிசாவின் சுந்தர்கட் பகுதியினைச் சார்ந்த ராஜாங்புரின் பிகாபாந்த் கிராமத்தினைச் சார்ந்த காரிய பழங்குடியினைச் சார்ந்தவர். இவர் காலநிலை மாற்றம் மற்றும் மரபுசார் அறிவினை ஆவணப்படுத்துதல், பாதுகாத்தல் மற்றும் பழங்குடி சமூகங்களின் பாரம்பரிய அறிவு குறித்து விழிப்புணர்வு ஏற்படுத்தும் பணியினை மேற்கொண்டு வருகிறார்.  

ஐ.நா. இளைஞர் வியூகத்தின் ஒரு பகுதியாக ஐக்கிய நாடுகள் அவையின் பொதுச்செயலாளர் நிறுவிய காலநிலை மாற்றம் குறித்த இளைஞர் ஆலோசனைக் குழுவின் ஏழு உறுப்பினர்களில் ஒருவராக சோரெங் தேர்ந்தெடுக்கப்பட்டுள்ளார்.  

## பின்னணி
காரிய பழங்குடியினைச் சார்ந்த சோரங் ஒடிசாவின் சுந்தர்கட் மாவட்டத்தில் உள்ள ராஜாங்புரில் வளர்ந்தார். இவரின் தந்தையின் மரணத்திற்குப் பிறகு பொதுவாழ்வில் ஈடுபட ஆரம்பித்தார். தனது வாழ்நாள் முழுவதும் இவர் இந்தியக் கத்தோலிக்க இளைஞர் இயக்கத்தில் தீவிரமாகச் செயல்பட்டு வருகிறார்.  

இவர் டாடா சமூக அறிவியல் கழகத்தின் மாணவர் சங்கத்தின் முன்னாள் தலைவர் ஆவார். *அகில இந்தியக் கத்தோலிக்க பல்கலைக்கழக கூட்டமைப்பின் (ஏ.ஐ.சி.யு.எஃப்)* தேசிய ஒருங்கிணைப்பாளராக இருந்தார். இது *ஆதிவாசி யுவ செட்னா மன்ச்* என்று அழைக்கப்படுகிறது. தற்போது, இவர் வசுந்தரா ஒடிசாவில் ஆராய்ச்சி அதிகாரியாக பணியாற்றி வருகிறார். வசந்தரா என்பது புவனேஸ்வரில் உள்ள ஒரு செயல் ஆராய்ச்சி மற்றும் கொள்கை ஆலோசனை அமைப்பாகும். இது இயற்கை வள ஆளுமை, பழங்குடி உரிமைகள் மற்றும் காலநிலை நீதி ஆகிய பிரிவுகளில் செயல்படுகிறது .
# முக்தாபாய் தீக்சித்

**முக்தாபாய் தீட்சித்** ( Muktabai Dixit தேவநாகரி : मुक्ताबाई दीक्षित) (1901 அல்லது 1902 - 1977) இந்தியாவின் மகாராஷ்டிராவைச் சேர்ந்த மராத்தி எழுத்தாளர் ஆவார்.  

## சுயசரிதை
இவர் காந்தேஷ் பிரதேசம் , எதலாபாத் நகரில் டிசம்பர் 1901 இல் பிறந்தார் . 1922 ஆம் ஆண்டில் புனேவில் *உள்ள ஹுசுர்பாகா* பெண்கள் உயர்நிலைப் பள்ளியில் பள்ளிக் கல்வியை முடித்த பின்னர் , மும்பை பல்கலைக்கழகத்தில் தத்துவம் மற்றும் உளவியலில் இளங்கலைப் பட்டம் பெற்றார். பின்னர் வடோதராவில் உள்ள மஹாராணி உயர்நிலைப் பள்ளியில் ஏழு ஆண்டுகள் ஆசிரியராகப் பணியாற்றினார். 1935 ஆம் ஆண்டில், நாக்பூர் பல்கலைக்கழகத்தில் மராத்தி இலக்கியத்தில் முதுகலைப் பட்டம் பெற்றார், மேலும் புனேவில் உள்ள எஸ்.என்.டி.டி மகளிர் பல்கலைக்கழகத்தின் தாக்கர்ஸி கல்லூரியில் மராத்தி பேராசிரியராக சேர்ந்தார்.  

## இலக்கியப் பணி

### சிறுகதைகளின் தொகுப்புகள்

- *மனஸ் லஹாரி (मानस-)*
- *அனிருத்த பிரவாஹா (अनिरुद्ध)*

### நாடகங்கள்

- *ஜுகர்* (जुगार) (1950) (இந்த நாடகம் இந்தி மற்றும் கன்னட மொழிகளில் மொழிபெயர்க்கப்பட்டுள்ளது. )
- *அவாலியா* (अवलिया) (1956)
# மாதே மகாதேவி

**மருத்துவர் பூஜ்யா மாதே மகாதேவி** இளம் அறிவியல் (**Dr** Poojya Maate Mahadevi 13 மார்ச் 1946 - 14 மார்ச் 2019 ) ஓர் இந்திய ஆன்மீகத் தலைவர், மறைபொருள் ஆய்வாளர் , எழுத்தாளர் மற்றும் முதல் பெண் ச*த்குரு ஆவார்.* வீர சைவ சமூகத்தின் தலைவராக இருந்தவர் ஆவார்.  

## ஆரம்ப கால வாழ்க்கை
1970 ஆம் ஆண்டில் இவர் *லிங்காயத் சமூகத்தில் ஒரு சத்குருவாக* ஆனார், முதல் முறையாக ஒரு பெண் அந்த பதவியில் அமர்த்தப்பட்டார். இவர் 12 ஆம் நூற்றாண்டின் பெண் கவிஞரான அக்கா மகாதேவியை, தனது முன்மாதிரியாக கொண்டிருந்தார்.  

1983களில், இவர் இருபது புத்தகங்களை வெளியிட்டு, கர்நாடகாவின் தார்வாடுவில் ஜகன்மாதா அக்கா மகாதேவி ஆசிரமம் என்ற கல்வி மற்றும் மத நிறுவனத்தைத் தொடங்கினார். பெண்களின் கல்வி மற்றும் ஆன்மீக மேம்பாடுகளை நோக்கமாகக் கொண்டு அந்த நிறுவனம் செயல்படும். இவரது பல புத்தகங்களில் *பசாவ தத்வ தரிசனம்* என்பது இடம்பெற்றிருக்கும். இது சாதி அமைப்புக்கு எதிராகப் போராடிய 12 ஆம் நூற்றாண்டின் சமூக சீர்திருத்தவாதியும் தத்துவஞானியுமான பசவர் வாழ்க்கை மற்றும் போதனைகள் பற்றியதாகும்.
# ரஜினி பக்சி

2011 இன் போது இந்தியாவின் கலாச்சார பொருளாதார அமர்வில் ரஜினி பக்சி]]  
**ரஜினி பக்சி** (Rajni Bakshi) மும்பையைச் சேர்ந்த சுதந்திர எழுத்தாளர் ஆவார். சமகால இந்தியாவில் சமூக மற்றும் அரசியல் இயக்கங்களைப் பற்றி இவர் எழுதுகிறார். *அஹிம்சா கான்வர்சேசன்* என்பதன் நிறுவனர் மற்றும் கண்காணிப்பாளர் ஆவார். இது அகிம்சையின் சாத்தியங்களை ஆராய்வதற்கான வலைத்தளம் ஆகும்.  

இவர் முன்னதாக *காந்தி பீஸ் ஃபெல்லோவ் அட் கேட்வே ஹவுஸ்* எனும் உலகளாவிய ஒற்றுமைக்கான இந்திய குழுவின்*உறுப்பினராக இருந்தார்.* இவரது கட்டுரைகள் பல ஆங்கிலம் மற்றும் இந்தி செய்தித்தாள்கள் மற்றும் பத்திரிகைகளில் வெளிவந்துள்ளது. இவர் கிங்ஸ்டன், ஜமைக்காவின், இந்திரப்பிரஸ்தா கல்லூரி (டெல்லி), ஜார்ஜ் வாஷிங்டன் பல்கலைக்கழகம் (வாஷிங்டன் டி.சி) மற்றும் ராஜஸ்தான் பல்கலைக்கழகம் (ஜெய்ப்பூர்) ஆகிய பள்ளிகளில் பயின்றார்.  

2000 ஆம் ஆண்டில் ரஜினி ஹோமி பாபா ஆய்வுதவித் தொகையினைப் பெற்றார். இவரது புத்தகம் *பஜார்ஸ், கான்வர்சேசன் அண்ட் ஃபிரீடம்* (2009) இரண்டு வோடபோன் குறுக்கெழுத்து புத்தக விருதுகளை வென்றது, ஒன்று "புனைகதை அல்லாத" பிரிவிலும் , மற்றின்று "பிரபலமான விருது" பிரிவிலும் விருதினை வென்றது.  

## படைப்புகள்

- *தெ லாங் ஹால்: 1982-83 ஆம் ஆண்டின் பாம்பே ஜவுளித் தொழிலாளர் வேலைநிறுத்தம்* (1986; கிரேட் பாம்பே டெக்ஸ்டைல் ஸ்ட்ரைக் )
- பாபு குடி:ஜெர்னீஸ் ஓவர் சுவாமி விவேகானந்தாஸ், லெகசி (1993; சுவாமி விவேகானந்தர் )
- *பாபு குடி:* ஜர்னீஸ் இன் ரீடிஸ்கவரி ஆஃப் காந்தி (1998)
- லெட்ஸ் மேக் இட் ஹேப்பன்:ஆல்டர்நேடிவ் எகனாமிக்ஸ் (2003)
- *பஜார்ஸ், கான்வர்சேசன் அண்ட் ஃபிரீடம்* (2009)
# காத்வா கல்வெட்டுக்கள்



__NOTOC__  
**காத்வா கல்வெட்டுக்கள்** (**Gadhwa Stone Inscriptions**, or **Garhwa Stone Inscriptions**), இந்தியாவின் அலகாபாத்தில் உள்ள காத்வா கோட்டையில் கண்டெடுக்கப்பட்டது. கிபி 400 - 418 காலத்தைச் சேர்ந்த இக்கல்வெட்டுகள் குப்தப் பேரரசர்களான இரண்டாம் சந்திரகுப்தர் மற்றும் முதலாம் குமாரகுப்தன் காலத்தியது ஆகும். ஆர். எஸ். பிரசாத் என்பவரால் இக்கல்வெட்டுக்களை 1872-இல் அலகாபாத் அருகே அமைந்த காத்வா கோட்டை வீட்டில் கண்டுபிடிக்கப்பட்டது. இக்கல்வெட்டுக்கள் சமசுகிருத மொழியில் செதுக்கப்பட்டுள்ளது. இக்கல்வெட்டுக்கள் மூலம் அந்தணர்கள், துறவிகள் மற்றும் ஆதரவற்ற ஏழைகளுக்கு உணவு அளிக்கும் சத்திரங்களுக்கு, இரண்டாம் சந்திரகுப்தர் மற்றும் முதலாம் குமாரகுப்தன் போன்ற குப்தப் பேரரசர்கள் தானமாக அளித்த நிலங்களைக் குறித்துள்ளது. இக்கல்வெட்டுக்கள் 8, 10, 80 மற்றும் 90 என்ற எண்களைக் கொண்டுள்ளதுடன், பண்டைய பாடலிபுத்திரம் நகரத்தையும் குறித்துள்ளது.
# கோபிகா குகை கல்வெட்டுக்கள்


__NOTOC__  
**கோபிகா குகைக் கல்வெட்டு** (**Gopika Cave Inscription**), இதனை மௌகரி மன்னர் இரண்டாம் அனந்தவர்மனின் நாகார்ஜுனி மலைக்குகை கல்வெட்டு என்றும் அழைப்பர். இக்கல்வெட்டு இந்தியாவின் பிகார் மாநிலத்தின் கயா மாவட்டத்தில் உள்ள பராபர் குகைகள் அருகே கோபிகா குகையில் கிபி 1788-இல் கண்டுபிடிக்கப்பட்டது.கிபி 5 அல்லது 6-ஆம் நூற்றாண்டைச் சேர்ந்த சமஸ்கிருத மொழியில் எழுதப்பட்ட இந்த குகைகல்வெட்டு, சக்தி வழிபாட்டாளர்களின் துர்கை தெய்வத்தைப் போற்றி எழுதப்பட்ட கல்வெட்டாகும். 18-ஆம் நூற்றாண்டில் கோபிகா குகையை ஆய்வு செய்த தொல்லியல் அறிஞர்களுக்கு, கோபிகா குகையில் மௌகரி வ்மசத்தின் இரண்டாம் அனந்தவர்மன் நிறுவிய துர்கையின் கோயிலை கண்டுபிடிக்க முடியவில்லை.  

கிமு மூன்றாம் நூற்றாண்டின் துவக்கத்தில், நாகார்ஜுனி மலையில் அருகே அமைந்த பராபர் குகைகள், லோம ரிஷி குகை மற்றும் கோபிகா குகைகளை பேரரசர் அசோகர் ஆசிவகத் துறவிகள் தங்கி தியானம் செய்ய கொடையாக வழங்கினார். இவைகள் கயைக்கு வடக்கே 16 மைல் தொலைவில் உள்ளது.}}
# புனாச்சா


**புனாச்சா** (Punacha) என்பது தென்னிந்திய மாநிலமான கர்நாடகாவில் உள்ள ஒரு கிராமமாகும். இது கர்நாடகாவின் தெற்கு கன்னட மாவட்டத்தின் வந்தவாழ் வட்டத்தில்வில் அமைந்துள்ளது.  

## பின்னணி
புனாச்சா என்ற பெயர் துளு மொழி வார்த்தையான புஞ்சாவிலிருந்து உருவானது. இது பாம்புகள் பொதுவாக வாழும் இயற்கை மண் வாழ்விடமாகும் (ஒரு எறும்புப் புற்று).  

புனாச்சா கிராமத்தின் மையப்பகுதியில் உள்ள மகிசாசுரமர்த்தினி கோயில் பிரபலமானது. புராணக்கதைகளின்படி, நீண்ட காலத்திற்கு முன்பு, ஒரு பழங்குடி பெண் அருகிலுள்ள தேவரகுடே என்ற மலையில் வேலை செய்யும் போது தற்செயலாக ஒரு கருப்பு மகிசாசுரமர்த்தினி ( துர்கையின் அவதாரம்) சிற்பத்தை கண்டுபிடித்தார். சிற்பத்தின் கண்களில் ஒன்று அவளுக்குத் தெரியாமல் கத்தியால் சேதமடைந்தது. பின்னர், சிற்பம் தற்போதைய இடத்திற்கு எடுத்துச் செல்லப்பட்டு, ஒரு கோயிலில் வைக்கப்பட்டது.  

## புள்ளிவிவரங்கள்
2011 இந்தியாவின் மக்கள் தொகைக் கணக்கெடுப்புப்படி]] புனாச்சா கிராமத்தில் 7,978 மக்கள் தொகை 4,009 ஆண்களும் 3,969 பெண்களும் உள்ளனர். இந்த கிராமத்தில் கன்னடம், துளுவம் , அவியகா, கொங்கணி, மராத்தி மற்றும் பீரி போன்ற பிற மொழிகளும் பேசப்படுகின்றன.  

## மதம்
புனாச்சாவில் வசிப்பவர்கள் இந்து, இசுலாம் அல்லது கிறிஸ்தவம் போன்ற மூன்று மதங்களில் ஒன்றைப் பின்பற்றுகிறார்கள். இந்துக்களில், பெரும்பான்மையான மக்கள் பில்லவா, பிராமணர், பந்த், மராத்தி நாயக் மற்றும் சரஸ்வத் போன்ற இனத்தைச் சேர்ந்தவர்கள்.  

## அணுகல்

### விமானம்
புனாச்சாவுக்கு அருகிலுள்ள விமான நிலையம் 58 கி.மீ. தூரத்தில் உள்ள மங்களூர் சர்வதேச விமான நிலையமாகும். இந்தியாவின் முக்கிய நகரங்களான புது தில்லி இந்திரா காந்தி பன்னாட்டு வானூர்தி நிலையம், பெங்களூர், கெம்பெகவுடா பன்னாட்டு வானூர்தி நிலையம், ஐதராபாத்து இராசிவ் காந்தி பன்னாட்டு வானூர்தி நிலையம், சென்னை பன்னாட்டு வானூர்தி நிலையம், மும்பை, சத்திரபதி சிவாஜி பன்னாட்டு வானூர்தி நிலையம் மற்றும் மத்திய கிழக்கு]] நாடுகளான அபுதாபி பன்னாட்டு வானூர்தி நிலையம், பகுரைன், தம்மம், தோஹா, துபாய் பன்னாட்டு வானூர்தி நிலையம், குவைத் பன்னாட்டு வானூர்தி நிலையம், மஸ்கட் சர்வதேச விமான நிலையம் ஆகிய நாடுகளுக்கு விமானச் சேவைகள் கிடைக்கின்றன.  

### இரயில்வே
புனாச்சா வழியாக இரயில் பாதை இல்லை. கிராமத்திற்கு மிக அருகில் உள்ள தொடர் வண்டி நிலையம் கபகா புட்டூர் தொடர் வண்டி நிலையம் சுமார் 15 கி.மீ. தூரத்தில் இருக்கிறது.  

### சாலை
புனாச்சா அருகிலுள்ள புட்டூர் மற்றும் விட்டல் போன்ற ஊர்களுடன் பேருந்துகளுடன் இணைக்கப்பட்டுள்ளன. இரு நகரங்களிலிருந்தும் காலை 7 மணி முதல் இரவு 8 மணி வரை தினசரி பேருந்துகள் உள்ளன.
# குல்பக்ஜி


**குல்பக்ஜி** (Kulpakji) கோலானுபகா கோயில் எனவும் அழைக்கப்படும் இது 2,000 ஆண்டுகள் பழமையான சமணக் கோயிலாகும். இது இந்தியாவின் தெலங்காணா மாநிலத்தில், யாதத்ரி மாவட்டம், அலேர் நகரில் உள்ள கோலானுபகா கிராமத்தில் உள்ளது. இந்த கோவிலில் மூன்று சிலைகள் உள்ளன: ரிசபநாதர், நேமிநாதர், மகாவீரர் . பச்சைக் கல்லால் செதுக்கப்பட்ட சபநாதரின் உருவம் வரலாற்று ரீதியாக "மாணிக்கசுவாமி" என்று பிரபலமானது. ஐதராபாத்து-வாரங்கல் தேசிய நெடுஞ்சாலை எண் 163 இல் ஐதராபாத்திலிருந்து சுமார் 80 கி.மீ தூரத்தில் உள்ள இந்த கோயில் ஜீவிட்சுவாமி கோயில் என்றும் அழைக்கப்படுகிறது  

## வரலாறு
கோலானுபகா கோயில் 2,000 ஆண்டுகளுக்கும் மேலானது. குல்பக்ஜியில் ஏராளமான சமண தொல்பொருட்கள் கண்டுபிடிக்கப்பட்டுள்ளன. சன்ப்கராகனாவின் (9 ஆம் நூற்றாண்டு) ஆட்சியின் போது ஒரு பசாடிக்கு ஒரு பரிசைக் குறிப்பிடும் மானியம் அகுனூரில் கண்டுபிடிக்கப்பட்டுள்ளது. கோலணபாகா ராஷ்டிரகூட காலத்தில் சமண மையமாக வளர்ந்தது.  

குல்பக்கில் 20 க்கும் மேற்பட்ட சமண கல்வெட்டுகள் கண்டுபிடிக்கப்பட்டுள்ளன. இந்த கோயில், சமீபத்தில் புதுப்பிக்கப்பட்டது ராஜஸ்தான் மற்றும் குசராத்திலிருந்து 150 க்கும் மேற்பட்ட கைவினைஞர்களை இப்பணிக்கு அழைத்து வரப்பட்டனர்.  

## புதுப்பித்தல்
சோம்புராக்களின் மேற்பார்வையில் ராஜஸ்தான் மற்றும் குசராத்தைச் சேர்ந்த 150 க்கும் மேற்பட்ட கைவினைஞர்களைப் பயன்படுத்தி இந்த கோயில் சமீபத்தில் புதுப்பிக்கப்பட்டது. பழைய கருவறை பாதுகாக்கப்பட்டு, தற்போதுள்ள கோபுரத்தை சுற்றி ஒரு முழுமையான புதிய கோயில் உருவாக்கப்பட்டது.  

## புகைப்படங்கள்
# ஜோ ஜான்ஸ்டன்



**ஜோசப் எகிள்ஸ்டன் ஜான்ஸ்டன் II** (பிறப்பு: மே 13, 1950) என்பவர் அமெரிக்க நாட்டு திரைப்பட இயக்குநர், கலை இயக்குநர் மற்றும் திரைப்படத் தயாரிப்பாளர் ஆவார். இவர் 1977 ஆம் ஆண்டு முதல் சுமான்சி (1995), ஜுராசிக் பார்க் III (2001), கேப்டன் அமெரிக்கா: முதல் அவெஞ்சர் (2011) போன்ற பல திரைப்படங்களில் பணிபுரிந்துள்ளார்.
# ஆலன் டெய்லர்



**ஆலன் டெய்லர்** (பிறப்பு: சனவரி 13, 1959) என்பவர் அமெரிக்க நாட்டு திரைப்பட இயக்குநர் மற்றும் திரைப்படத் தயாரிப்பாளர் ஆவார். இவர் 1988 ஆம் ஆண்டு முதல் லாஸ்ட், கேம் ஆஃப் துரோன்ஸ் போன்ற பல தொடர்களில் இயக்குநராக பணிபுரிந்துள்ளார்.  

இவர் 2013 ஆம் ஆண்டு மார்வெல் திரைப்படமான தோர்: த டார்க் வேர்ல்டு என்ற திரைப்படத்தையும் அதை தொடர்ந்து 2015 ஆம் ஆண்டு டெர்மினேட்டர் ஒரு தொடக்கம் என்ற படத்தையும் இயக்கியுள்ளார்.
# இசுகாட் டெரிக்சன்



**இசுகாட் டெரிக்சன்** (பிறப்பு: சூலை 16, 1966) என்பவர் அமெரிக்க நாட்டு திரைக்கதை ஆசிரியர், திரைப்பட இயக்குநர் மற்றும் திரைப்படத் தயாரிப்பாளர் ஆவார். இவர் 1995 ஆம் ஆண்டு முதல் ஹெல்ரைசர்: இன்ஃபெர்னோ (2000), சினிஸ்டர் (2012) போன்ற பல திரைப்படங்களில் பணியாற்றியதன் மூலம் அறியப்படும் இயக்குநர் ஆவார். 2016 ஆம் ஆண்டு மார்வெல் திரைப்படமான டாக்டர் ஸ்ட்ரேஞ்ச் என்ற திரைப்படத்தை எழுதி மற்றும் இயக்கியுள்ளார்.
# வான்கனி தொடருந்து நிலையம்


மும்பை புறநகர் ரயில்வே வலையமைப்பின் மத்திய பாதையில் உள்ள ஒரு தொடருந்து நிலையம் **வான்கனி தொடருந்து நிலையம்** (*Vangani railway station*) ஆகும்**.** இந்தத் தொடருந்து நிலையம் மகாராட்டிராவின் தானே மாவட்டத்தில் வான்கனி நகரில் அமைந்துள்ளது. இது மகாராட்டிர மாநிலத்தில் உள்ள முக்கியமான தொடருந்து நிலையமாகும். இந்த நிலையத்தின் குறியீடு VGI ஆகும். இந்நிலையம் மும்பையில் உள்ள தாதர் நிலையத்திலிருந்து 49 கிலோ மீட்டர் தொலைவில் அமைந்துள்ளது. அண்மையில் இந்த நிலைய இருப்புப்பாதையில் தொடருந்து வந்த வேளையில் சிறுவன் ஒருவன் தவறி விழுந்தான். இதனைக் கண்ட ரயில்வே தொழிலாளர் ஒருவர் விரைந்து வந்து சிறுவனைக் காப்பாற்றினார். இந்தச் செயலால் தற்பொழுது வான்கனி தொடருந்து நிலையம் பிரபலமாகியுள்ளது.  

## கேலரி
# சுற்றுச்சூழல் நாயகர்கள்

**சுற்றுச்சூழல் நாயகர்கள்** (*Heroes of the Environment*) என்பது *டைம்* பத்திரிகையால் தேர்ந்தெடுக்கப்பட்ட மற்றும் தொகுக்கப்பட்ட ஒரு ஆண்டின் மிகவும் குறிப்பிடத்தக்கச் சுற்றுச்சூழல் ஆர்வலர்களின் பட்டியல் ஆகும்.  

இந்த விருது 2007ஆம் ஆண்டு நிறுவப்பட்டது.  

- சுற்றுச்சூழல் நாயகர்கள்(2007).
- சுற்றுச்சூழல் நாயகர்கள் (2008).
- சுற்றுச்சூழல் நாயகர்கள் (2009).
# சுற்றுச்சூழல் நாயகர்கள் (2009)


**சுற்றுச்சூழல் நாயகர்கள் 2009** (*Heroes of the Environment*) என்பது டைம் இதழில் வெளியிடப்பட்ட சுற்றுச் சூழலியல் ஆர்வலர்களின் பட்டியல் ஆகும். இந்த மூன்றாவது பட்டியல் செப்டம்பர் 2009 இல் வெளியிடப்பட்டது. இதில் 30 உள்ளீடுகள், தனிநபர்கள் அல்லது குழுக்கள் உள்ளன, இவர்கள் சுற்றுச்சூழலைப் பாதுகாக்கக் குறிப்பிடத்தக்க பங்களித்துள்ளனர். இந்த விருதானது தலைவர்கள் மற்றும் தொலைநோக்கு பார்வையாளர்கள், ஆர்வலர்கள், விஞ்ஞானிகள் மற்றும் கண்டுபிடிப்பாளர்கள், மற்றும் மொகல்ஸ் மற்றும் தொழில்முனைவோர் என நான்கு பிரிவுகளில் வழங்கப்படுகிறது.  

## தலைவர்கள் மற்றும் தொலைநோக்கு பார்வையாளர்கள்

- முகம்மது நசீது
- கேமரன் டியாஸ்
- மைக் எச் பாண்டே
- இளவரசர் மொசுதாபா ஷாகீர்
- மேர்சியோ சாந்திலி
- யான் ஆர்தசு-பெர்ட்ராண்ட்
- எரிக் சொல்ஹெய்ம்
- ஸ்டீவன் சூ, கரோல் பிரௌனர், கென் சல்சார் & லிசா பி. ஜாக்சன்

## ஆர்வலர்கள்

- ஜோஜப் ஜெ. ரோம்
- மார்க் ஒன்னா
- பாதர் மார்கோ அரனா
- ரிசுவானா ஹாசன்
- யுயென் இசுமாவாதி
- சாஹோ சாங்
- நிம்மோ பேசெயி

## விஞ்ஞானிகள் மற்றும் கண்டுபிடிப்பாளர்கள்

- தக்காசி யாபி
- வாபான், பெரிபர்க் வாசிகள்
- வாலெரி கேசெய்
- டேவிட் கெய்த் (விஞ்ஞானி)
- பிந்தேசுவர் பதக்
- ஓல்கா ஸ்பெரன்சுகயா
- பென் ஹாடவ், மார்டின் ஹர்ட்லி, அன் டேனியல்
- நாதன் லோரென்சு & திம் பாயெர்

## மொகல்கள் மற்றும் தொழில் முனைவோர்

- செரி லியோ
- தாமசு ஹர்த்துங்
- தூரஜீ சன்
- அசிம் புக்‌ஷ்
- கின் லூயி, ரேமாண்ட் ஹோ & கேசான் டிரெனோர்
- யுமி சோமெய்யா
- பில் வெய்ஹில், Google.org பசுமை சக்தி சீசர்
# சிவசுவதி



**சிவசுவதி** என்பவர் கி.பி 1ம் நூற்றாண்டைச் சேர்ந்த சாதவாகன மன்னராவார். இவர் பிரம்மாண்ட புராணம் தவிர்ந்த ஏனைய அனைத்துப் புராணங்களிலும் குறிப்பிடப்பட்டுள்ளார். இவர் 28 ஆண்டுகள் ஆட்சிபுரிந்துள்ளதாகக் கூறப்படுகின்றது.  

சிவசுவதியின் ஆட்சிக்காலத்திலேயே மேற்குச் சத்ரபர்கள் வடக்கு மகாராட்டிரம் மற்றும் விதர்ப்பம் மீது படையெடுத்திருக்கக் கூடும். சத்ரபர்கள் புனே மற்றும் நாசிக் மாவட்டங்களைக் கைப்பற்றியதோடு, சாதவாகனர்கள் தமது தலைநகரான சுன்னாரைக் கைவிட்டு ஔரங்கபாத்துக்கு அண்மையிலுள்ள பிரதித்தானத்துக்கு (தற்காலப் பைத்தான்) தமது தலைநகரை மாற்றும்படியும் செய்தனர்.  

நாசிக் குகைக் கல்வெட்டுக்களில், குகை இல. 3ஐ அளித்தவராகவும், கௌதமிபுத்ர சதகர்ணியின் தாயாகவும் விளங்கிய கௌதமி பாலசிறீ என்பவரே இவரது அரசியாக இருக்கக்கூடும்.  

சிவசுவதி, புகழ்பெற்ற கௌதமிபுத்ர சதகர்ணியின் தந்தையாக இருக்கக்கூடும். நாசிக் குகைக் கல்வெட்டுகளில் இவர், "சகர்கள், யவனர்கள் மற்றும் பகலவர்களை அழித்து, காகரத இனத்தை வேரறுத்து, சாதவாகனக் குடும்பத்தின் பெருமையை மீள நிலைநிறுத்திய"வராகக் கூறப்படுகிறார்.
# வடாதிகா குகைக் கல்வெட்டுகள்


__NOTOC__  
**வடாதிகா குகைக் கல்வெட்டு** (**Vadathika Cave Inscription**) இதனை மௌகரி வம்ச மன்னர் அனந்தவர்மனின் *நாகார்ஜுனி மலைக்குகை கல்வெட்டு* என்றும் அழைப்பர். இக்கல்வெட்டு பிகார் மாநிலத்தின் கயா மாவட்டத்தில் நாகார்ஜுனி மலை, பராபர் குகைகள் அருகே வடாதிகா குகைக் கல்வெட்டு உள்ளது. இது கயைக்கு வடக்கே 16 மைல் தொலைவில் உள்ள்து. இங்குள்ள சிலை அர்த்தநாரீசுவரர் என அறியமுடியகிறது. இக்குகை 18-ஆம் நூற்றாண்டில் தொல்லியல் ஆய்வாளர்களின் பார்வைக்கு கிடைத்தது. இதனருகே லோம ரிஷி குகை, பராபர் குகைகள் மற்றும் கோபிகா குகை கல்வெட்டுக்கள் உள்ளது.  

முதன் முதலில் வடாதிகா குகை 1785-இல் ஜெ. எச். ஹாரிங்டன் என்பவரால் அறியப்பட்டது. 1790-இல் இக்குகைக் கல்வெட்டு குறித்து வங்காள ஆசிய சமூகத்தின் இதழில் வெளியிடப்பட்டது. ஹாரிங்டன் நகலெடுத்த இக்குகைக் கல்வெட்டினை, சார்லஸ் வில்கின்ஸ் என்பவர் மொழிபெயர்த்தார். 1888-இல் ஜான் பிளீட் என்பவர் இக்கல்வெட்டினை புதிதாக மொழிபெயர்த்து வெளியிட்டார்.  

க்கு இடது பக்கம் அமைந்த வடாதிகா குகை]]  

## ஜான் பிளீட் எழுதிய கல்வெட்டின் மொழிபெயர்ப்பு
ஓம்! ஒரு புகழ்பெற்ற ராஜா இருந்தார், புகழ்பெற்ற யஜ்னவர்மன், அவர் பூமியின் அனைத்து ஆட்சியாளர்களுக்கும் மற்றும் சத்திரிய வகுப்பைச் சேர்ந்தவர்களின் கடமையை அறிவுறுத்தினார்; யாருடைய நடை ஒரு யானை விளையாடுவதைப் போன்றதோ; (மற்றும்) யாருடைய தியாகங்களின் மூலம் (தெய்வம்) பவுலோமி, ஆயிரம் கண்களைக் கொண்ட (இந்திரன்) பிரிப்பதன் மூலம் எப்பொழுதும் மயக்கமடைந்து, (இந்த ராஜாவால் தொடர்ந்து அவளிடமிருந்து விலகி இருக்க வேண்டும்).  

அவர், அனந்தவர்மன் என்ற பெயரைக் கொண்ட புகழ்பெற்ற மன்னர் சர்துலாவின் மகன்; உலகில் புகழ் பெற்றவர், மற்றவர்களுக்கு இரக்கமுள்ளவர், (மற்றும்) அதிர்ஷ்டம் மற்றும் ஆண்மை ஆகியவற்றைக் கொண்டிருப்பவர், (மற்றும்) சந்திரனின் கதிர்களைப் போல களங்கமற்ற நல்லொழுக்கங்கள் நிறைந்தவர், அவரால் அதிசயமான (இந்த) குகையில், பூதாபதியின் சிலை வடிக்கப்பட்டது.  

(அவரது) முகம் நிறைந்த பௌர்ணமியின் மேற்பரப்பு போன்று உள்ளது, வளைந்த வளைவின் முனைகளில் காட்டப்படும் (அவரது) கோபங்கள் புள்ளிகளால் சிதறடிக்கப்படுவதன் மூலம் சாம்பல் நிறமாகி, (அதன்) சரத்துடன் பளபளப்பாக இறுக்கமாக இழுக்கப்பட்டு அம்புடன் பொருத்தப்பட்டிருக்கும் , (அவரது) தோள்களின் முனைகளுக்கு வரையப்பட்ட வில், அனந்தவர்மன், அதன் உடல் (கடவுள்) ஸ்மாராவைப் போன்றது, நின்று, மிக நீண்ட காலமாக, செயல்களால், வாழ்க்கையில் அலட்சியமாக, யாருடையது? ஈரமான மற்றும் மென்மையான கண்கள் கண் சிமிட்டுவதைத் தவிர்க்கின்றன (அவர்கள் அவரைக் கருதும் நோக்கத்தின் மூலம்), (வாழ்வதற்கு மட்டுமே) மரணத்தை (கையாளும் நோக்கத்திற்காக). தொலைதூர (மற்றும்) சக்திவாய்ந்த அம்பு, யானைகளை சிதறடிப்பது மற்றும் குதிரைகளை அச்சத்துடன் ஓட்டுவது, அனந்தா என்ற பெயரைக் கொண்டவர், வேகத்துடன் தூண்டப்பட்டு (மற்றும்) (அவரது) வில் இயந்திரத்திலிருந்து திறமையாக வெளியேற்றப்பட்டு, கிணற்றுடன் பொருத்தப்பட்டவர் நீட்டப்பட்ட சரம், அது மிகவும் இறுக்கமாக வரையப்பட்டுள்ளது (மற்றும்) ஒரு ஆஸ்ப்ரேயின் அலறல்களுக்கு போட்டியாக (அதன் இரைச்சலின் சத்தத்துடன்), (அவரது) எதிரிகளின் மனைவிகளுக்கு துக்கங்களின் நிலையை கற்பிக்கிறது.  

## இதனையும் காண்க
- பராபர் குகைகள்
- கோபிகா குகை கல்வெட்டுக்கள்
- லகுலீசர் மதுரா தூண் கல்வெட்டு
## அடிக்குறிப்புகள்
# தைகா வைதிதி



**தைகா டேவிட் கோஹன்** (பிறப்பு: 16 ஆகத்து 1975) என்பவர் நியூசிலாந் நாட்டு திரைக்கதை ஆசிரியர், திரைப்பட இயக்குநர், நகைச்சுவையாளர், நடிகர் மற்றும் திரைப்படத் தயாரிப்பாளர் ஆவார். இவர் ஒரு அகாதமி விருது மற்றும் கிராமி விருது, அத்துடன் இரண்டு பிரதானநேர எம்மி விருதுளையும் பெற்றுள்ளார். இவரது படங்களான பாய் (2010) மற்றும் ஹன்ட் ஃபார் தி வைல்டர் பீப்பிள் (2016) ஆகிய திரைப்படங்கள் அதிக வசூல் செய்த நியூசிலாந்து திரைப்படங்கள் ஆகும்.  

இவர் 2017 ஆம் ஆண்டு முதல் மார்வெல் திரைப்படமான தோர்: ரக்னராக் மற்றும் தோர்: லவ் அண்ட் தண்டர் (2022) போன்ற திரைப்படங்களை இயக்கியுள்ளார். 2019 ஆம் ஆண்டு ஜோஜோ ராபிட் என்ற படத்தை எழுதி, தயாரித்து மற்றும் இயக்கியுள்ளார். இப் படத்திற்க்காக ஆறு அகாதமி விருது பரிந்துரைகளைப் பெற்று சிறந்த தழுவிய திரைக்கதையிற்கான அகாதமி விருதை வென்றுள்ளார்.  

## திரைப்படங்கள்
| ஆண்டு | படம் | இயக்குநர் | எழுத்தாளர் | தயாரிப்பாளர் | குறிப்பு |
| --- | --- | --- | --- | --- | --- |
| 2007 | ஈகிள் விஸ் ஷார்க் |  |  |  |  |
| 2010 | பாய் |  |  |  |  |
| 2014 | வாட் வி டூ இன் தி ஷடோவ்ஸ் | ஜெமைன் கிளெமென்ட் உடன் இணைந்து இயக்கியுள்ளார் |  |  |  |
| 2016 | ஹன்ட் ஃபார் தி வைல்டர் பீப்பிள் |  |  |  |  |
| 2017 | தோர்: ரக்னராக் |  |  |  |  |
| 2017 | தி பிரேக்கர் அப்பேரஸ் |  |  |  |  |
| 2019 | ஜோஜோ ராபிட் | சிறந்த தழுவிய திரைக்கதையிற்கான அகாதமி விருது
சிறந்த தழுவிய திரைக்கதைக்கான பாஃப்டா விருது
பரிந்துரை – சிறந்த திரைப்படத்திற்கான அகாதமி விருது |  |  |  |
| 2020 | பேபி டன் |  |  |  |  |
| 2022 | தோர்: லவ் அண்ட் தண்டர் | படப்பிடிப்பு;
ஜெனிபர் கெய்டின் ராபின்சன் உடன் இணைந்து எழுதப்பட்டது |  |  |  |
| TBA | நெஸ்ட் கோல் வின்ஸ் | பிந்தைய தயாரிப்பு;
ஐயன் மோரிஸ் உடன் இணைந்து எழுதப்பட்டது | } |  |  |
# வனவிலங்கு புகைப்பட நகைச்சுவை விருதுகள்

**வனவிலங்கு புகைப்பட நகைச்சுவை விருதுகள்** (*Comedy Wildlife Photography Awards*) என்பது பால் ஜாய்ன்சன்-ஹிக்ஸ் மற்றும் டாம் சுல்லம் ஆகியோரால் 2015ஆம் ஆண்டில் நிறுவப்பட்ட உலகளாவிய புகைப்படம் விருது ஆகும். வனவிலங்குகளையும் அவற்றின் சுற்றுப்புறங்களையும் பாதுகாப்பதை ஊக்குவிக்கும் நோக்கத்துடன் இந்த விருது நிறுவப்பட்டது. நகைச்சுவையான படங்களைக் காட்சிப்படுத்துவதன் மூலம் போட்டி உலகளாவிய பின்தொடர்பைப் பெற்றுள்ளது. மேலும் பாதுகாப்பு விழிப்புணர்வை உருவாக்குவதற்கான புதிய அணுகுமுறையை வழங்குகிறது. நகைச்சுவை வனவிலங்கு புகைப்பட விருதுகள் நடாலி கலஸ்டியன் ஜோயல் சைமன்ஸ் மற்றும் பிளிங்க் பப்ளிஷிங் ஆகியோருடன் இணைந்து 3 அதிக அளவில் விற்பனையான புத்தகங்களை வெளியிட்டுள்ளன. 2019ஆம் ஆண்டில் மைக்கேல் வுட் இதன் மூன்றாவது இயக்குநராகச் சேர்ந்தார். 2019ஆம் ஆண்டில் வருடாந்திர வனவிலங்கு மற்றும் கானக பயண கண்காட்சியில் 40 இறுதிப் போட்டியாளர்கள் கலந்துகொண்டனர். இந்த போட்டியில் கலந்துகொண்ட புகைப்படங்களைப் பயன்படுத்தி உலகெங்கிலும் கண்காட்சிகள் நடத்தப்பட்டது. மேலும் சமீபத்தில் மற்றொரு புதிய போட்டித் தொடங்கப்பட்டது. இது மார்சு பெட்கேருடன் இணைந்து நகைச்சுவை செல்லப் பிராணி புகைப்படம் எடுத்தல் விருதாகும்.  

## வெற்றியாளர்களின் பட்டியல்

- ஜூலியன் ராட் (படம்: *ரஷ் ஹவர்*) (2015)
- ஆடம் பார்சன்ஸ் (படம்: *ஏஞ்சல் கரடி*) (2016)
- திபோர் கெர்க்ஸ் (படம்: *உதவி*) (2017)
- மேரி மெகுவன் (படம்: *சட்டத்தில் பிடிபட்டார்*) (2018)
- சாரா ஸ்கின்னர் (படம்: *வாழ்க்கையைப் பற்றிக் கொள்ளுங்கள்*) (2019)
# பிரதானநேர எம்மி விருது



**பிரதானநேர எம்மி விருது** (Primetime Emmy Award) என்பது அமெரிக்க நாட்டு எம்மி விருது நிறுவனத்தால் வழங்கப்படும் ஒரு விருது விழாவாகும். இது பிரதான நேரத்தில் ஒளிபரப்பாகும் தொலைக்காட்சி நிகழ்ச்சிகளில் சிறந்து விளங்கும் தொடர்கள் மற்றும் நிகழ்ச்சிகளை கௌரவிக்கும் விதமாக 1949 ஆம் ஆண்டு முதல் வழங்கப்பட்டு வருகின்றது.
# வி. வி. கிரியேசன்ஸ்


**வி. வி. கிரியேஷன்ஸ்** (*V. V. Creations*) என்பது ஒரு தமிழ்த் திரைப்பட தயாரிப்பு நிறுவனம் ஆகும். இதன் உரிமையாளர் எஸ். ஏ. சந்திரசேகரின் மனைவி ஷோபா சந்திரசேகர் ஆவார்.  

## வரலாறு
வி. வி. கிரியேஷன்ஸ் என்ற பெயரானது சோபா சந்திர சேகரின் மகன் விஜய் மற்றும் அவரது மறைந்த சகோதரி வித்யா ஆகியோரின் பெயரில் உள்ள முதல் எழுத்தைக் கொண்டு இடப்பட்டது. வி. வி. கிரியேஷன்ஸ் 1984 ஆம் ஆண்டில் விசயகாந்து மற்றும் சரிதா முக்கிய கதாபாத்திரங்களில் நடிக்க, எஸ். ஏ. சந்திரசேகர் இயக்கிய *வீட்டுக்கு ஒரு கண்ணகி* படத்தை தயாரித்தது. இந்த தயாரிப்பு நிறுவனம் பின்னர் விஜயகாந்த் நடித்த மேலும் ஐந்து படங்களை தயாரிக்க, எஸ். ஏ. சந்திரசேகர் இயக்கினார். 1991 ஆம் ஆண்டில், ஷோபா சந்திரசேகர் இயக்கிய *நண்பர்கள்* படத்தையும் தயாரித்தது. இந்த படம் திரையரங்குகளில் 200 நாட்கள் ஓடியது. *நண்பர்களின்* வெற்றியைத் தொடர்ந்து, அடுத்து ஷோபா சந்திரசேகரின் இயக்கத்தில் *இன்னிசை மழை* படத்தை இந்நிறுவனத்தின் சார்பில் தயாரித்தனர். 1992 ஆம் ஆண்டின் இறுதியில், எஸ். ஏ. சந்திரசேகர் மற்றும் ஷோபா சந்திரசேகர் ஆகியோர் தங்கள் மகன் விஜயை நாயகனாக அறிமுகப்படுத்திய *நாளைய தீர்ப்பு* படத்தைத் தயாரித்தனர். பின்னர் இவர்கள் *நெஞ்சினிலே* மற்றும் *பந்தயம்* ஆகிய படங்களை தயாரித்தனர்.  

## திரைப்படவியல்
| 1984 | *வீட்டுக்கு ஒரு கண்ணகி* | எஸ். ஏ. சந்திரசேகர் | விசயகாந்து, சரிதா |
| --- | --- | --- | --- |
| 1985 | *புது யுகம்* | எஸ்.ஏ.சந்திரசேகர் | விஜயகாந்த், சிவகுமார், சுரேஷ் |
| 1985 | *நீதியின் மறுபக்கம்* | எஸ்.ஏ.சந்திரசேகர் | விஜயகாந்த், ராதிகா |
| 1986 | *வசந்த ராகம்* | எஸ்.ஏ.சந்திரசேகர் | விஜயகாந்த், சுதா சந்திரன், ரகுமான் |
| 1987 | *சட்டம் ஒரு விளையாட்டு* | எஸ்.ஏ.சந்திரசேகர் | விஜயகாந்த், ராதா |
| 1989 | *ராஜநடை* | எஸ்.ஏ.சந்திரசேகர் | விஜயகாந்த், சீதா, கௌதமி, சுரேஷ் |
| 1991 | *நண்பர்கள்* | ஷோபா சந்திரசேகர் | நீரஜ், மம்தா குல்கர்னி |
| 1992 | *இன்னிசை மழை* | ஷோபா சந்திரசேகர் | நீரஜ், பர்வீன் |
| 1992 | *நாளைய தீர்ப்பு* | எஸ்.ஏ.சந்திரசேகர் | விஜய், கீர்த்தனா |
| 1999 | *நெஞ்சினிலே* | எஸ்.ஏ.சந்திரசேகர் | விஜய், இஷா கோப்பிகர் |
| 2006 | *ஆதி* | ரமணா | விஜய் |
| 2008 | *பந்தயம்* | எஸ்.ஏ.சந்திரசேகர் | நிதின் சத்யா, சிந்து துலானி |
# இந்திய வேதியியல் உயிரியல் நிறுவனம்


1935ஆம் ஆண்டில் இந்திய மருத்துவ பரிசோதனை நிறுவனம் (IIEM) என நிறுவப்பட்டது. பின்னர் 1956ஆம் ஆண்டில் இதனை அறிவியல் மற்றும் தொழிலக ஆய்வு மன்றத்தின் (சிஎஸ்ஐஆர்) தன்னுடைய கட்டுப்பாட்டிற்கொன்டு நிதியுதவி அளித்து 1982இல் இந்திய வேதியியல் உயிரியல் நிறுவனமாக மாற்றியது. இங்கு 6 முக்கியப் பிரிவுகளில் ஆய்வும் விருத்தியும் செயல்பாட்டில் உள்ளது. இத்துறைகள் புற்றுநோய் உயிரியல் மற்றும் அழற்சி கோளாறு, செல் உயிரியல் மற்றும் உடலியங்கியல், வேதியியல், தொற்று நோய்கள் மற்றும் நோயெதிர்ப்பியல், மூலக்கூறு மற்றும் மனித மரபியல், மற்றும் கட்டமைப்பு உயிரியல் மற்றும் உயிர் தகவலியல் முதலியன.
# மத்திய கண்ணாடி மற்றும் பீங்கான் ஆராய்ச்சி நிறுவனம்


**மத்திய கண்ணாடி மற்றும் பீங்கான் ஆராய்ச்சி நிறுவனம்** என்பது (*Central Glass and Ceramic Research Institute*)(சி.ஜி.சி.ஆர்.) கொல்கத்தாவைத் தளமாகக் கொண்ட தேசிய ஆராய்ச்சி நிறுவனமாகும். இது இந்தியாவின் அறிவியல் மற்றும் தொழிலக ஆய்வு மன்றத்தின் கீழ் செயல்படும் மத்திய அரசு ஆய்வு நிறுவனமாகும். 1950இல் நிறுவப்பட்ட இந்த நிறுவனம் கண்ணாடி, மட்பாண்டங்கள், மைக்கா, உள்ளிட்ட பொருட்கள் குறித்த ஆய்வில் கவனம் செலுத்துகிறது.
# காசிவிசுவேசுவரர் கோயில், இலக்குண்டி

சன்னதி (வலது)]]  

**காசிவிசுவேசுவரர் கோயில் (Kasivisvesvara temple)** சில நேரங்களில் காசிவிசுவநாதர் கோயில் எனவும் அழைக்கப்படும் இது இந்தியாவின் கர்நாடக மாநிலத்தின் கதக் மாவட்டத்தின் இலக்குண்டியில் அமைந்துள்ளது. இது கதக் - பெட்டகேரி நகரத்திலிருந்து 11 கி.மீ தொலைவிலும், தம்பாலில் இருந்து 24 கி.மீ தொலைவிலும், குக்னுவிலிருந்து 50 கி.மீ தொலைவிலும் உள்ளது.  

## கலாச்சாரம்
மேலை சாளுக்கிய சாம்ராச்சியத்தின் கலாச்சாரமும் கோயில் கட்டும் நடவடிக்கைகளின் மையமும் துங்கபத்திரை ஆற்றுப் பகுதியில் அமைந்திருந்தது. இங்கு பெரிய இடைக்கால பட்டறைகள் ஏராளமான நினைவுச்சின்னங்களை கட்டின. இந்த நினைவுச்சின்னங்கள், முன்பே இருக்கும் திராவிடக் கோயில்களின் பிராந்திய வகைகள், கர்நாடா திராவிட பாரம்பரியத்தை வரையறுத்தன. குறிப்பாக இலக்குந்தி மேலை சாளுக்கிய கட்டிடக்கலை முதிர்ச்சியடைந்த கட்டத்தின் இருப்பிடமாக இருந்தது. காசிவிசுவேசுவரர் கோயில் இந்த சாதனைகளில் ஒரு உயர்ந்த புள்ளியைக் குறிக்கிறது. வரலாற்றாசிரியர் ஹென்றி கௌசன்ஸ் கருத்துப்படி, இது இந்தியாவின் கன்னட மொழி பேசும் பகுதியில் மிகவும் அலங்கரிக்கப்பட்ட கோயில்களில் ஒன்றாகும்.  

## அலங்காரங்கள்
கோவில் மண்டபத்தில் ஒரு தூண் மீது பொ.ச. 1087ஐச் சேர்ந்த கல்வெட்டு இருப்பதும், கோயிலின் அந்த பகுதியின் தெளிவும் அசல் கட்டுமானம் எளிமையாக இருந்திருக்கலாம் என்று கூறுகிறது. சாளுக்கிய பிரதேசத்தின் மீது சோழப் படையெடுப்புகளின் முடிவில், பிற்காலத்தில் கோயிலின் மற்ற பகுதிகளில் அலங்காரத்தின் பரவலானது சேர்க்கப்பட்டிருக்கலாம். இலக்குந்தியில் உள்ள பெரும்பாலான கல்வெட்டுகள் பொ.ச. 1170 ஆம் ஆண்டிலிருந்து இருக்கிறது. போசள மன்னன் இரண்டாம் வீர வல்லாளன்<nowiki/>தேவகிரியின் தேவகிரி யாதவப் பேரரசிலிருந்து இலக்குந்தியை (லோகிகுந்தி என்றும் அழைக்கப்படுகிறது) இணைத்து கி.பி 1193 இல் தனது தலைநகராக மாற்றினார். அவரது ஆட்சியின் போது கோவிலுக்கு அழகு கிடைத்திருக்கலாம்.  

## சன்னதி
கிழக்கு நோக்கி எதிர்கொள்ளும் இந்த ஆலயம் காசிவிசுவேசுவரருக்கு (இந்துக் கடவுள் சிவன் ) அர்ப்பணிக்கப்பட்டுள்ளது, அதன் உலகளாவிய சின்னமான இலிங்கம் கருவறையில் மூன்று அடி உயரத்தில் உள்ளது. பிரதான சன்னதியை எதிர்கொள்ளும் மற்ற சன்னதி சூரியக் கடவுளான சூரிய தேவனுக்கு அர்ப்பணிக்கப்பட்டுள்ளது. இது சூரியநாராயணன் என்று அழைக்கப்படுகிறது. இந்த சன்னதி மேற்கு நோக்கி உள்ளது. சூரியக் கோயில்களில் ஒரு அசாதாரயே அமைந்திருக்கும். இக்கோயில் சாளுக்கிய கலை சாதனைகளில் ஏற்பட்ட மாற்றத்தை எடுத்துக்காட்டுகிறது. முந்தைய கட்டுமானங்களில் காணப்படாத கூர்மையான மற்றும் மிருதுவான கல் வேலைகளை நோக்கி, ஒளி மற்றும் நிழலின் விளைவை முழுமையாகப் பயன்படுத்துகிறது. கோபுரத்தின் மீது கட்டுமானங்கள், வளைவுகள் மற்றும் பிற பணிகள், கதவுகளின் அலங்காரங்கள் குறித்தும் சிறப்பு கவனம் செலுத்தப்பட்டுள்ளது.  

செதுக்கப்பட்டு மெருகூட்டப்பட்டத் தூண்கள்]]
# இந்திய நச்சுயியல் ஆராய்ச்சி நிறுவனம்


**இந்திய நச்சுயியல் ஆராய்ச்சி நிறுவனம்** (*Indian Institute of Toxicology Research*) (ஐ.ஐ.டி.ஆர்) (முந்தைய **தொழில்துறை நச்சுயியல் ஆராய்ச்சி மையம்**) என்பது அறிவியல் மற்றும் தொழிலக ஆய்வு மன்றத்தின் கீழ் இயங்கும் ஒரு ஆய்வகமாகும். இந்த நிறுவனம் 1965ஆம் ஆண்டில் உத்தரப்பிரதேசத்தில் சிப்டே ஹசன் ஜைதியால் நிறுவப்பட்டது. இதனுடைய முதன்மை வளாகம் இலக்னோ நகரிலும் செயற்கைக்கோள் வளாகம் ஜெகுருவிலும் அமைந்துள்ளது.  

2019ஆம் ஆண்டில், எலிசபெத் பிக் மற்றும் பிற ஆராய்ச்சியாளர்களின் ஆய்வு அறிக்கை ஒன்றில் புகைப்பட கையாளுதலுக்காக சகமதிப்பாய்வில் கண்டுபிடிக்கப்பட்டதன் அடிப்படையில் சி.எஸ்.ஐ.ஆர் உத்தரவிட்டுள்ளது.
# விதியின் விளையாட்டு (1957 திரைப்படம்)

**விதியின் விளையாட்டு** 1957 ஆம் ஆண்டில் வெளிவரவேண்டிய ஆனால் வெளிவராத திரைப்படம் "விதியின் விளையாட்டு".  ஆந்திராவின் குண்டூர் மாவட்டத்தில் பள்ளபட்லா என்ற ஊரில் ராமமூர்த்தி - சத்தியவதி தம்பதிகளுக்கு பிறந்த எசு ஜானகி தனது முதல் பாடலான "என் ஆசை பாழானது ஏனோ" என்ற பாடலை இப்படத்திற்காகப் பாடினார். அடுத்த நாளே அவருக்கு தெலுங்குப் படத்தில் பாடும் வாய்ப்புக் கிடைத்தது. பின்னாளில் இவர் கலைமாமணி , ஞான கான சரஸ்வதி உட்பட பல்வேறு விருதுகளை வென்றார்.
# இந்திய ஒருங்கிணைந்த மருத்துவ நிறுவனம்

**இந்திய ஒருங்கிணைந்த மருத்துவ நிறுவனம்** (*Indian Institute of Integrative Medicine*), இந்திய அரசாங்கத்தின் அறிவியல் மற்றும் தொழிலக ஆய்வு மன்றத்தின் கீழ் ஜம்முவில் அமைந்துள்ள ஒரு முதன்மை ஆய்வு நிறுவனம் ஆகும். இந்நிறுவனம் மருந்து கண்டுபிடிப்பு ஆராய்ச்சிக்கு அர்ப்பணிக்கப்பட்டுள்ளது.  

## ஆய்வகங்கள்
இந்நிறுவனத்தில் கீழ்கண்ட ஆய்வுக் கூடங்கள் உள்ளன.  
- இயற்கைப் பொருட்கள் & மருத்துவ வேதியியல்
- நொதித்தல் & நுண்ணுயிரி தொழினுட்பம்
- புற்றுநோய் மருந்தியல் துறை
- தரக்கட்டுப்பாடு & எந்திரவியல் துறை
- தாவரவியல் & பயிர்தொழிற்நுட்பத் துறை
- தொற்றுநோய் பிரிவு
- கலவை & மருந்து வழங்கல் துறை
- மருந்தியல் துறை
- மருந்துச்செயல்பாடு & நச்சுயியல் & கலவை துறை
# இலக்குண்டி



**இலக்குண்டி (Lakkundi** ) கர்நாடகாவின் கதக் மாவட்டத்தில் ஹூப்ளியிலிருந்து அம்பி (ஹோஸ்பேட்) செல்லும் வழியில் இருக்கும் ஓர் சிறிய கிராமமாகும். இது கதக் - பெட்டகேரியிலிருந்து 11 கி.மீ.தொலைவிலும், தம்பாலிருந்து 14 கி.மீ தொலைவிலும், குக்கனூர் கல்லேஸ்வரம் மகாதேவர் கோயிலிலிருந்து 25 கி.மீ தொலைவிலும் உள்ளது. கல்வெட்டுகளில் இந்த ஊரை **லோக்கி குண்டி** எனக் குறிப்பிடப்பட்டுள்ளது.  

இக்கிராமத்தில் அமைந்துள்ள லக்குண்டி சமணக் கோயில், மல்லிகார்சுனர் கோயில், வீரபத்திரர் கோயில், மாணிக்கேசுவரர் கோயில், நன்னேசுவரர் கோயில், இலட்சுமிநாராயணன் கோயில், சோமேசுவரர் கோயில், நீலகண்டேசுவரர் கோயில் போன்ற பல கோயில்கள் பாழடைந்து காணப்படுகிறது .  

## கோயில்கள்

இக்கிராமம் பழங்கால ஆர்வமுள்ள இடமாகும். இங்கு 50 கோயில்களும், 101 படிகள் கொண்ட கிணறுகளும் (கல்யாணி அல்லது புஷ்கரணி என அழைக்கப்படுகிறது) 29 கல்வெட்டுகளும் கிடைக்கப்பெற்றுள்ளது. இவை பிற்கால சாளுக்கியர்கள், கலாச்சூரிகள், தேவகிரி யாதவர்கள், போசளர்கள் காலங்களைச் சொல்கின்றன. மேலை சாளுக்கியக் கலையின் ஒரு சிறந்த மையமாக இவ்வூர் இருந்துள்ளது. இங்கு பல கோயில்கள் உள்ளன. அவற்றில் காசிவிசுவேசுவரர் கோயில், மிகவும் அலங்கரிக்கப்பட்ட மற்றும் விரிவாக கட்டப்பட்டுள்ளது. மிகப்பெரியதும் பழமையான ஆலயமுமான சமணக்கோயில் ஒன்று இங்கு உள்ளது. மேலும் இந்தியத் தொல்லியல் ஆய்வகம் பராமரிக்கும் சிற்பக் கலைக்கூடமும் இங்கு அமைந்துள்ளது. இலக்குண்டியில் ஜிண்டேஷா வாலியின் தர்காவும் உள்ளது.  

<nowiki/>ஒளியைக் கொண்டுவருகிறது]]  

இலக்குண்டி கோயில் கட்டிடக்கலைக்க்கும் தனசிந்தாமணி அட்டிமாபே ( கன்னட இலக்கியம் மற்றும் சமண மதம் ) ஆகியவற்றிற்கும் பெயர் பெற்றது.  

## வரலாறு
இலக்குண்டியை பிற்கால சாளுக்கியர்கள், காலச்சுரிகள், தேவகிரி யாதவர்கள், போசளர்கள் ஆட்சி செய்தனர். இராஷ்டிரகூடங்களிடமிருந்து (9 -10 ஆம் நூற்றாண்டுகள்) அதிகாரத்தைக் கைப்பற்றிய சாளுக்கியர்கள், கல்யாணியை தங்கள் தலைநகராக மாற்றினர். இந்த நகரத்தில் இப்போது எதுவும் மிச்சமில்லை. பிற்கால சாளுக்கிய கோயில்களில் பெரும்பாலானவை இங்கு பாதுகாக்கப்படுகின்றன. கதக்கிற்கு அருகிலுள்ள இலக்குண்டியில் உள்ள சமணக் கோயில், மேலைச் சாளுக்கியர் பாணியின் வளர்ச்சியின் அடுத்த கட்டத்தை அறிமுகப்படுத்துகிறது.  

12ஆம் நூற்றாண்டில், மேலைச் சாளுக்கியக் கட்டிடக்கலை அதன் முதிர்ச்சியையும் உச்சநிலையையும் அடைந்தது. காசிவிசுவேசுவரர் கோயில், குருவதியில் மல்லிகார்ச்சுனர், மகாதேவன் கோயில் போன்றவை பிற்கால சாளுக்கியக் கட்டிடக்கலைக்கு சிறந்த எடுத்துக்காட்டுகளாகும். பசவகல்யாணியின் மேலை சாளுக்கியர்களின் கட்டிடக்கலை பாதமியின் ஆரம்பகால சாளுக்கியர்களுக்கும் அவர்களுக்குப் பின் வந்த போசளர்களுக்கும் இடையேயான தொடர்பு என்று கூறப்படுகிறது.  

## சுற்றுலா
உருவம், 11 ஆம் நூற்றாண்டு]]  

இலக்குண்டி சாளுக்கிய பாணி கோயில்களுக்கும், படிக்கிணறுகள் மற்றும் வரலாற்று கல்வெட்டுகளுக்கும் பெயர் பெற்றது.
# பாலசுப்பிரமணியன் சுந்தரம்

**பாலசுப்பிரமணியன் சுந்தரம்** (*Balasubramanian Sundaram*) என்பவர் இந்திய வேதியியலாளர் ஆவார். இவர் பெங்களூரில் உள்ள ஜவஹர்லால் நேரு அறிவியல் ஆராய்ச்சி மேம்பாட்டு மையத்தில் பணிபுரிகிறார்.  

பாலசுப்பிரமணியன், 1994ஆம் ஆண்டு பெங்களூரில் உள்ள இந்திய அறிவியல் நிறுவனத்தில் முனைவர் பட்டம் பெற்றார். முனைவர் பட்ட பிந்தைய முதுமுனைவர் ஆய்வினை அமெரிக்காவின் பிலிப்பெய்டாவில் உள்ள பெனிசில்வேனியா பல்கலைக்கழகத்தில் தொடர்ந்தார். 1998ஆம் ஆண்டு ஜவஹர்லால் நேரு அறிவியல் ஆராய்ச்சி மேம்பாட்டு மையத்தில் சேர்ந்த இவர் தற்பொழுது பேராசிரியராக உள்ளார்.  

2011ஆம் ஆண்டில், வேதியியல் அறிவியல் பிரிவில் இந்தியாவின் மிக உயரிய அறிவியல் விருதான சாந்தி ஸ்வரூப் பட்நகர் பரிசு இவருக்கு வழங்கப்பட்டது.
# சைரஸ் எஸ். பூனாவாலா



**சைரஸ் எஸ். பூனாவாலா** (**Cyrus S. Poonawalla**) (பிறப்பு: 1941) புனே நகரத்தில் செயல்படும் சீரம் இன்ஸ்டிடியூட், இந்தியா மற்றும் மேக்மா நிதி நிறுவனங்களின் நிறுவனத் தலைவர் ஆவர்.  

## குடும்பம்
பார்சி குடும்பத்தில் பிறந்த பூனாவாலாவின் தந்தை குதிரை வளர்ப்பாளர் ஆவார். இவர் வில்லூ என்ற பெண்மணியை மணந்தார். வில்லூ 2010-இல் மறைந்தார். சைரஸ் எஸ். பூனாவாலாவின் மகன் ஆதர் பூனாவாலா, தற்போது சீரம் இன்ஸ்டிடியூட், இந்தியாவின் தலைமை நிர்வாக அலுவலராக உள்ளார்.  

## விருதுகள்
- சைரஸ் எஸ். பூனாவாலாவின் தடுப்பூசிகள் மருந்து உற்பத்தி பணிகளைப் பாராட்டி, இந்திய அரசு அவருக்கு 2005-இல் பத்மசிறீ விருது வழங்கியது.
- மனிதாபிமான சேவைகளுக்கான மசாசூட்ஸ் பல்கலைக்கழகத்தின் மருத்துவப் பள்ளி, 3 சூன் 2018—இல் சைரஸ். எஸ். பூனாவாலவிற்கு கௌரவ முனைவர் பட்டம் வழங்கியது.
- ஆக்சுபோர்டு பல்கலைக்கழகம் இவரது மருந்து உற்பத்திப் பணியைப் பாராட்டி சூன் 2019-இல் கௌரவ முனைவர் பட்டம் வழங்கியது.